Fredrik Hansen

**Fredrik Hansen** (født 1979) er en norsk geistlig tilknyttet kongregasjonen sulpicianerne, tidligere pavelig diplomat, og fra den 16. juli 2025 katolsk biskop av Oslo katolske bispedømme (OKB). 

Han var 45 år da han ble utnevnt til og senere bispeviet som koadjutor til biskopen av OKB.

## Liv og virke
### Bakgrunn
Fredrik Hansen vokste opp i Stavern i Vestfold, og gikk på skole på Jordet skole og Brunla ungdomsskole, og i Larvik på Thor Heyerdahl videregående skole. Han studerte deretter ved Universitetet i Oslo. Han var lutheraner, men konverterte i en alder av 19 år til katolisismen den 27. desember 1999 i St. Frans' menighet i Larvik.

### Prest
Etter å ha studert filosofi og teologi ved Allen Hall Seminary i erkebispedømmet Westminster og ved Heythrop College i London, ble han den 1. juli 2006 diakonviet i St. Olav katolske domkirke i Oslo, og den 21. april 2007 samme sted ordinert til prest for Oslo bispedømme.

Som prest har han hatt følgende stillinger og utført følgende videreførende studier: Kapellan i Mariakirken i Lillehammer (2007-2008); sekretær for biskopen av Oslo (2007–2011); prefekt (2007–2008) og deretter prorektor ved *St. Eystein presteseminar* (2008–2011); sekretær i Norsk katolsk bisperåd (2009-2011), notar for prelaturet Trondheim, og dommer ved Tribunalet for Oslo katolske bispedømme (2011–2016).

Han fikk doktorgrad i kanonisk rett ved Det pavelige gregorianske universitet i Roma i 2013, med tema om biskopers myndighet: *«The unity and threefold expression of the potestas regiminis of the diocesan Bishop»* -om bispedømmebiskopens makt og myndighet vedrørende ledelse av sitt bispedømme.

Under sine år i Roma, var han i en tid vise-rektor for *[[Collegio Teutonico di Santa Maria dell’Anima]]*. 

Han var så student ved ''Pontificia Accademia Ecclesiastica'' (Pavestolens diplomatskole), og i 2013 gikk han inn i Den hellige stols diplomatiske tjeneste. 

**Pavelig diplomat:** Han ble postert til det pavelige nuntiatur i Tegucigalpa i Honduras (2013–2015 - der han i en periode under et nuntiusskifte var chargé d'affaires), til Den hellige stols permanente misjon som observatør til de internasjonale organisasjoner i Wien (2015–2019) og til  Den hellige stols permanente misjon til FN i New York (2019–2022). 

Etter å ha fullført sin tjeneste i New York, trådte han den 22. juli 2022 inn hos sulpicianerne.  Kongregasjonens hovedsyssel har helt siden sin grunnleggelse i 1642  vært drift av seminarer. Fredrik Hansen ble professor ved St. Mary's Seminary and University i Baltimore i USA, og foreleste i kirkerett og i ekklesiologi.

## Koadjutorbiskop, så biskop, av Oslo katolske bispedømme
Pave Frans utnevnte ham den 1. november 2024 til koadjutorbiskop av Oslo. Han var fra sin egen bispevielse koadjutor til biskop Bernt I. Eidsvig inntil denne ble innvilget sin avskjedssøknad. 

I og med forgjengerens avgang den 16. juli 2025, ble Hansen automatisk ordinariebiskop av Oslo katolske bispedømme.

Han ble bispeviet den 18. januar 2025 i St. Olav domkirke i Oslo av kardinalstatssekretær Pietro Parolin. De primære medkonsekranter var biskop Bernt Ivar Eidsvig av Oslo og biskop Erik Varden, biskop-prelat av Trondheim. De øvrige konsekrerende var erkebiskopene Gabriele Caccia, Den hellige stols permanente observatør til FN i New York, Julio Murat, apostolisk nuntius til de nordiske land, Mark O'Toole av Cardiff-Menevia, og Udo Markus Bentz av Paderborn; og biskopene Peter Bürcher, emeritus av Reykjavík, Czeslaw Kozon av København, eksark Bohdan Dzjurakh for den ukrainsk-katolske kirke i Tyskland og Skandinavia, Berislav Grgić, emeritus av Tromsø, Teemu Sippo, emeritus av Helsinki, og Dávid Bartimej Tencer av Reykjavík.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1743
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1846) *1822
* Kardinal Antonio Saverio De Luca (1805–1883 ) *1845
*Erkebiskop Gregor (Leonhard Andreas) von Scherr, O.S.B. (1804–1877) *1856
*Erkebiskop Friedrich Josef von Schreiber (1819–1890) *1875
*Erkebiskop Franz Joseph von Stein (1832–1909) *1879
*Erkebiskop Joseph von Schork (1829–1905) *1891
*Biskop Ferdinand von Schlör (1837–1924) *1898
*Erkebiskop Johann Jakob von Hauck (1861–1943) *1912
*Biskop Ludwig Sebastian (1862–1943) *1917
* Kardinal Joseph Wendel (1901–1960) *1941
*Erkebiskop Josef Schneider (1906–1998) *1955
*Biskop Josef Stangl (1907–1979) *1957
* Pave Benedikt XVI (1927–2022) *1977
* Kardinal Pietro Parolin (født 1955) *2009 
* Biskop Fredrik Hansen (født 1979) *2025

## Verker i utvalg
### Bøker
*    Vend om. Skriftemålets sakrament (Oslo 2008)
*    Det annet vatikankonsil – dokumenter (Oslo 2013)
*   Mysterium og institusjon (Oslo 2014)

### Akademiske verk
* *The unity and threefold expression of the 'potestas regiminis' of the diocesan Bishop* (Roma 2014, doktoravhandling)
* *The Threefold Power of Governance, i Studia canonica 48 (2014) 373-410
* «Judicial Power and the Diocesan Bishop», i *Canon Law Society Newsletter* 184 (des. 2015) 92–106
* «Papal Legates and the Jurisdiction of Diocesan Bishops», *The Jurist* 78 (2022) 477-499 
* «Sound Decentralization and Institutional Synodality», *The Jurist'' 79 (2023) 373-404

## Referanser